बात थोड़ी पुरानी है, हमारे भूतपूर्व प्रधानमन्त्री स्व. राजीव गांधी ने कहा था 'हमें पेड़ बोने हैं और ढेर सारे पेड़ बोने हैं :), लेकिन उन्होंने ये बात, पर्यायवरण की रक्षा के लिए कहा था । परन्तु उसी पेड़ से हमारी भावी प्रधानमन्त्री कुछ दूसरे तरीके से फायदा उठाने की सलाह दे रहे हैं । वो चाहते हैं कि Gendercide (यहाँ कन्या की बात करते हैं) अर्थात कन्या जेंडर को विलुप्त होने से बचाना है तो पेड़ लगाएं। अगर आपके घर में बेटी जन्म लेती है तो आप उसके लालन-पालन की चिंता ताख पर रख दीजिये, उसको क़ाबिल बनाने के बारे में तो आप कल्पना भी मत कीजिये।बस उसकी शादी की चिंता में आप दुबराना शुरू कर दीजिये । आप इतना मान के चलिए कि वो पढ़े कि न पढ़े, अपने पैरों पर खड़ी हो कि न हो, लेकिन उसकी शादी ज़रूर होनी चाहिए और आपको उसके दहेज़ की चिंता में, उसके पैदा होते साथ आकण्ठ डूब जाना चाहिए।